-Այն էլ ինչպե՜ս. անխիղճի մեկն էր,-ոգևորվեց Բանու մորաքույրը՝ մի քիչ անհանգստանալով կրոնական պատմությունը նման կոպիտ խոսքերով զարդարելու համար:- Բայց Նոյը շատ տանջվեց: Կնոջ հետ ժողովրդին համոզելու համար հնարավոր ամեն բան արեց: 800 տարի տանջվեց... Մի՛ հարցրեք՝ ինչպես այդքան երկար տևեց,- նախօրոք զգուշացրեց Բանու մորաքույրը:- Ժամանակը միայն մի կաթիլ է օվկիանոսում: Սա է պահի բացատրությանը: Չես կարող չափել կաթիլները, որ տեսնես որն է ավելի մեծ. որը ավելի փոքր: Նոյն էլ ժողովրդին ճիշտ ճանապարհով տանելով, նրանց համար աղոթելով՝ 800 տարի անցկացրեց: Մի օր Աստված նրան Գաբրիելին ուղարկեց: Մի նավ պատրաստիր և ամեն տեսակի կենդանուց մի զույգ վերցրու՝ շշնջաց հրեշտակը: